《陈判官》
宋代·林希逸

师学亲闻正始音，半生为母欲投簪。游环璧水成名去，为念珠曹得誉深。

贤比邺侯家有传，达如康节病先吟。宁需郡幕辞台幕，到死知君铁石心。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。